تورکیه‌نین باش ناظیری بینالی ییلدیریم آوروپا شوراسی‌نین باش کاتیبی توربیان یاگلاندی قبول ائتدی.
باش کاتیب یاگلاندین فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) 15 ژوئیه دکی دؤولت چئوریلیشی جهدینی قیناماق و همرای‌لیک نوماییش ائتدیرمک مقصدیله ائتدیگی سفر اوچون ممنونیتینی دیله گتیرن ییلدیریم فئتو/پ.د.ی-نین دؤولت چئوریلیشی قیریشیمینین ائل بیرلیگی ایله قارشی‌سی‌نین آلیندیغینی و دموکراسی‌نین بو پروسئس‌دن گوج‌لنه‌رک چیخدیغینی وورغولادی.
یاگلاند ایسه، فئتو/پ.د.ی-نین 15 ژوئیه دکی دؤولت چئوریلیشی جهدینی قینادیغینی، دموکراسی‌یه صاحب چیخدیغی اوچون تورک میللتینی تبریک ائتمک ایستدیگینی، آوروپا شوراسی‌نین تورکیه‌نین دموکراتیک قوروم‌لاری‌نین آرخاسیندا اولدوغونو بیلدیرمک اوچون گلدیگینی دئدی.
یاگلاند تورکیه‌ده باش وئرنلرین آوروپادا تام اولا‌راق درک ائدیلمه‌دیگینی ایفاده ائتدی، دؤندوگونده تورکیه‌دکی گؤروش‌لری حاقیندا بوتون آوروپا شوراسی‌نین عضو اولان اؤلکه‌لره معلومات وئرجگینی و تورکیه ایله یاخین امکداشلیق ائتمه‌یه داوام ائدجگینی دیله گتیردی.
